**ПЛАН- ПРОГРАМА**

**ЗА ДЕЙНОСТТА НА   
НАРОДНО ЧИТАЛИЩЕ „САМОБРАЗОВАНИЕ-1914 г.”**

**С. СТОБ, ОБЩ. КОЧЕРИНОВО ЗА 2024 г.**

1. **Въведение**

Годишната План-програма за развитие на читалищната дейност обобщава най-важните моменти в работата на читалището, основните насоки и задачи, които ще спомогнат за укрепването, модернизирането и развитието му в общодостъпно и желано място за местната общност. Ще се работи за създаване на условия за превръщането на институцията в информационно-образователен център, утвърждаващ ценностите на гражданското общество.

Основните задачи в дейността на читалището произтичат от ЗНЧ, общинската културна политика, осъществявана на основата на съществуващата нормативна уредба и чрез изпълнението на Културния календар.

Програмата за развитие на читалищната дейност на НЧ „Самообразование-1914 г.” с. Стоб,   
общ. Кочериново през 2024 г. е съобразена с изискванията на чл. 26 а, ал. 1 от Закона за народните читалища. Изготвянето на Програмата за развитие на читалищната дейност през 2024 г., цели обединяване на усилията за развитие и утвърждаване на читалището, като важна обществена институция, реализираща културната идентичност на село Стоб. Програмата ще подпомогне и популяризира годишното планиране на читалищната дейност. Съгласно ЗНЧ, Читалището е вписано в Регистъра на народните читалища към Министерство на културата.

1. **Анализ на състоянието на читалището**

Народно читалище „Самообразование-1914 г.” функционира на територията на село Стоб.   
Читалището има изключително значение за съществуващото културно многообразие и заедно с другите институции- Кметство, Община, „Клуб на пенсионера и хората с увреждания”, читалищата от региона обогатява и разнообразява живота на местното население с проведени мероприятия с деца и възрастни, съхраняване на местни празници и обичаи.

Народно читалище „Самообразование-1914 г.” е основано на 09.12.1914 г. Читалищна сграда е окаяно състояние и е неизползваема. Помещаваме се в сградата на кметството:

* Библиотека с информационен център по Програма Глоб@лни библиотеки- България, която разполага с 3 бр. настолни компютъра, 1 бр. мултимедия с екран, 1 бр. принтер и богат библиотечен фонд;
* Център за информационно-административни услуги;.

От спечелен Проект към МК през 2014 г. е извършен частичен ремонт на помещенията, ползвани от читалището- подмяна на дограмата в библиотеката, ремонт на стаите , които ползва читалището.

През 2024 г. предвиждаме в едно от помещенията да направим детски отдел на библиотеката, тъй като фондът от книги е твърде голям.

1. **Цели на програмата:**

* Запазване на родовата памет и съхраняване на традициите, с цел предаване на нематериалното културно наследство за следващите поколения.
* Разнообразяване и обогатяване живота на местното население.
* Обогатяване на традиционните читалищни дейности и търсене на нови съвременни форми за тяхното развитие.
* Читалището да продължава партньорството си с Община Кочериново, РЕКИЦ Кюстендил, СУ „Хр. Ботев” – Кочериново, НПО, с местната власт и местното население, с цел съвместни дейности и мероприятия.
* Поддържане на материалната база, ИКТ оборудването и библиотечния фонд на читалището и търсене на финансиране за належащи ремонти.
* Развитие на професионалните умения и повишаване на квалификацията на работещите в културната институция.

1. **Основни дейности по изпълнение на програмата**

През 2024 г. читалището ще кандидатства с проекти към национални и международни програми за финансиране на художествено – творческата и библиотечната дейност. Читалището е най-естествения мост между миналото и съвремието и ролята му при съхраняването на традициите и културата на местното население е незаменима. Художествено- творческата дейност в читалището цели запазване и развитие на традиционните ценности на българския народ, съхранение на обичаите и традициите на населеното място. Чрез тази дейност читалището ще работи за привличане на младите хора и децата към читалищните самодейни колективи, както и за осмисляне свободното време на учениците през лятната ваканция. С изявите на читалището ще се работи за обогатяване на културния живот в населеното място.

Инициативите на читалищната библиотека, които се осъществяват, са с цел да се увеличи интереса към нея, от страна на местното население и да се обогати книжния фонд.

През 2024 г. читалищната библиотека ще кандидатства към МК в рамките на Проекта „Българските библиотеки- съвременен център за четене и информираност”, за обновяване на библиотечния фонд. Ако има отворена процедура през годината ще се кандидатства за закупуване на озвучителна техника, която да се ползва за общоселски мероприятия. През 2024 г. ще се търсят начини на финансиране, за закупуване на стелажи за книги, тъй като наличните не са достатъчни за библиотечния фонд.

**4.1. Любителско творчество и художествено - творческа дейност**.

Съществена част от дейността на читалището е грижата за разширяване и  развитие на любителското художествено творчество. Читалището е най-естествения мост между миналото и съвремието и ролята му при запазването на традициите и културата на местното население е незаменима. Художествено-творческата дейност в читалището цели запазване и развитие на традиционните ценности на българския народ, съхранение на обичаите и традициите. Чрез тази дейност читалището ще работи за привличане на младите хора и учениците към читалищните самодейни колективи, както и за осмисляне свободното време на учениците през лятната ваканция. С изявите на читалището ще се работи за развитие и обогатяване на културния живот в населеното място, за утвърждаване на националното самосъзнание и съхранение на богатството и уникалността на местният бит и култура.

За осъществяване на тези задачи ще бъдат изпълнявани следните дейности и ще бъдат организирани следните празници:

* Организиране и провеждане на местни празници и обичаи:

-Бабинден, Трифон Зарезан, 3 март- Националния празник на България, Работилницата на Баба Марта, Посрещане на Баба Марта, Ден на самодееца и Празник на читалището, Ден на жената, Ден на пролетта, Обичаят „Лазаруване”, Празници на детската книга и изкуствата за деца, Шарен Великден, Ден на славянската писменост и култура, Ден на детето, Курбан за здравето на стобчани по повод „Св. Прокопий”- Празника на село Стоб, Лято в библиотеката, Кино в библиотеката, Ден на независимостта на България, Ден на пенсионера и на хората с увреждания, Ден на народните будители и откриването на новия творчески сезон, Ден на християнското семейство, , Коледно- новогодишни празници, коледни работилници за деца, благотворителни инициативи.

* Поддържане на утвърдените форми в любителското художествено творчество и създаване на нови;  ангажирано участие в общинските празници и други прояви.
* Съществуващата група за народно пеене, по същество са много важен елемент от запазването на традициите и родовата памет на населеното място и региона, тъй като в тях участват местни жители;
* Участие в различни фолклорни и певчески фестивали и празници в региона, страната и чужбина.
* Осъвременяване на читалищните дейности и услуги.

**4.2 . Организационна дейност**

Организационната дейност на читалището е насочена към създаване на условия за работа с потребители, самодейци и гости на село Стоб, като им се предоставят помещения за достъп до библиотечен фонд и безплатен интернет, сътрудничество при даден проблем или казус, за който читалището може да съдейства. Организирането на читалищни и библиотечни мероприятия и инициативи, съобразени с нуждите на местното население.

Върховен орган на читалището е Общото събрание, а управителен орган е Настоятелството и Проверителната комисия; Председателя на читалището е представител на Настоятелството. Общият брой на читалищните членове е 53; Настоятелството се състои от 3 членове; Проверителната комисия от 3 членове. В тази връзка се предвиждат следните основни задачи за изпълнение:

* Провеждане на работни съвещания с членовете на Настоятелството и Проверителната комисия на всеки 3 месеца или при налагащи го обстоятелства.
* Провеждане на Общо отчетно събрание.

**4.3. Библиотечна дейност**

Библиотечната дейност е една от основните дейности на читалището. Тя ще е насочена към:

* Превръщането на библиотеката в съвременен обществен информационен център, полезен партньор и ефективен участник в процесите на информационно осигуряване на местното население.
* Библиотечно обслужване на местните жители и гостите на село Стоб.
* Технологично обновяване на библиотечната дейност за предоставяне на информационно обслужване на читателите. Пълноценно използване на възможностите, които предоставя Фондация ”Глоб@лни библиотеки – България”, програми на Министерството на културата за читалищата и всички други възможни донори за финансиране на библиотечната дейност.
* Обновяване на библиотечния фонд, чрез участие с проекти в програми на Министерството на културата и други донори за нови библиотечни единици.
* Експониране на изложби и кътове с литература, витрини за бележити дати и годишнини;
* „Лято в библиотеката”;
* „Кино в библиотеката”;
* „Безплатни курсове за начална компютърна грамотност за хора над 55 години”- водени от Секретар читалище;
* Включване в плана на библиотеката на конкретни дейности за работа с подрастващите и приобщаването им към читателската аудитория.

**4.4. Работа по проекти**

Читалището ще вземе участие в програми и проекти, които ще бъдат отворени през 2024 г. и ще спомогнат за решаването на конкретни проблеми на сградния фонд, оборудването, библиотечния фонд и други.

1. **Културен календар**

**Месец място културна проява организатор**

Януари с. Стоб „Бабин ден”.Народен обичай и увеселение Читалище

на жените

февруари „Трифон Зарезан” – ритуал „Зарязване” и

Конкурс за най-хубаво вино с жителите на

Селото Читалище

Библиотека Отриване на работилница за мартеници

„Баба Марта” читалище

Март библиотека Ден на самодееца и среща с Баба Марта читалище

„ Тържествено честване на Националният читалище и

Празник – 3-ти март на Р България кметство

Честване празника на жената читалище

М.”Цръквището” Посрещане на пролетта читалище

Април площада Пресъздаване на обичая СУ и читалище

Май „Еремия” – празник на младостта –

Увеселение на младежи и млади семейства читалище

Юни библиотека Ден на детето – занимателни игри с най-малките

деца читалище

„Рилски манастир” „Еньовден” съвместно с клуба на пенсионера кметство и читалище

Юли с. Стоб „Пръски от извора” – фолклорна вечер с участие община, кметство

На читалищни самодейни колективи от региона и читалище

Подготовка и провеждане на традиционния събор „

Август Еднодневна екскурзия с хората от третата възраст читалище

Септември библиотека Годишнина от Съединението на България библиотека

„ Годишнина от независимостта на България „

Октомври Еднодневна екскурзия с жители на селото читалище

Ноември библиотека Ден на будителите „

„Ден на християнското семейство и християнската младеж” „

Декември библиотека „Международен ден на хората с увреждания” община и читалище

Коледни и новогодишни празници с участие кметство и

на читалищните състави в провеждането им читалище

1. **Финансиране**

Финансирането на читалищата е регламентирано в Закона за народните читалища и се осъществява по следните начини:

* Читалището финансира дейността в рамките на държавната субсидия;
* Членски внос;
* Дарения;

1. **Срок за изпълнение и отчитане на програмата**

Срокът за изпълнение на Програмата е в рамките на бюджетната 2024 година. Съгласно   
чл. 26, ал. 4 от Закона за народните читалища, Председателят на читалището представя в срок до 31.03.2025 г. пред Кмета на Общината и Общинския съвет доклад за осъществените дейности в изпълнение на Програмата и за изразходваните от бюджета средства през 2024 г.

1. **Заключение**

Изпълнението на Програмата ще даде възможност за реализация на набелязаните цели, задачите и основните дейности. Успешното им изпълнение ще спомогне за опазването и съхраняването на културно историческото наследство, възможност за удовлетворяване нуждите на бъдещите поколения, да се запознаят с миналото на родния край; подпомагането и развитието на любителското художествено творчество ще стимулира младите талантливи хора; уреждането и поддържането на библиотечните колекции ще подпомогне образователния процес, в получаване на нови знания; реализирането на инициативи ще допринесе за обогатяване на културния живот; усвояването на знания за новите информационни технологии ще отвори вратата към необятното глобално пространство.

**Забележка**: Настоящата План-програма за 2024 г. на НЧ „Самообразование-1914 г.” с. Стоб, общ. Кочериново, е отворена и подлежи на актуализиране и допълване.

Приета на Заседание на Читалищното настоятелство проведено на 02.11.2023 г. с Протокол №3/02.11.2023 г.

13.11.2023 г. ПРЕДСЕДАТЕЛ НА НЧ: \_\_\_\_\_\_\_\_\_\_\_\_\_\_\_\_\_\_

С. Стоб /С. СПАСОВА/